
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/763-6/2017
Előterjesztést készítette: Tarnavölgyi László intézményvezető / Kántor Erzsébet testületi üi.
Előterjesztés elkészítésének időpontja: 2017. február 15.
Előterjesztést jóváhagyta: dr. Tóth Krisztina jegyző

Előterjesztést véleményezi: HSZB
Döntés módja: nyílt szavazás, egyszerű szótöbbség

Mellékletek: Munkaterv (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2017. február 23-án tartandó munkaterv szerinti ülésére

3. napirendhez

Tárgy:
Wass Albert Művelődési Központ és Könyvtár 2017. évi munkatervének jóváhagyása
Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78. § (5) bekezdése szerint az önkormányzat hagyja jóvá az általa fenntartott közművelődési intézmény éves munkatervét.

A helyi közművelődési feladatok ellátásáról szóló 21/2010. (XII. 28.) önkormányzati rendelet 6. § (4) bekezdése szerint a Wass Albert Művelődési Központ és Könyvtárnak január 31-ig kell benyújtania tárgyévi munkatervét, amit a Képviselő-testület 30 napon belül megtárgyal.

Az intézmény vezetője a munkatervet benyújtotta, kérem annak szíves áttekintését és jóváhagyását. 
…/2017. (II. 23.) ÖKT határozati javaslat
Sülysáp Város Önkormányzatának Képviselő-testülete a Wass Albert Művelődési Központ 2017. évi munkatervét a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 78. § (5) bekezdése, valamint a helyi közművelődési feladatok ellátásáról szóló 21/2010. (XII. 28.) önkormányzati rendelet 6. § (4) bekezdése alapján jóváhagyja.

Határidő: azonnal

Felelős: intézményvezető

Sülysáp, 2017. február 15.


Horinka László s.k. 


polgármester

Wass Albert Művelődési Központ és Könyvtár 

2017. évi munkaterve

1.
A Programnaptárban szereplő és a későbbikben felmerülő programok, rendezvények megtervezése, megvalósítása

2.
Könyvtár

A közművelődési normatíva alapján, a jogszabályokban előírt összeg terhére történő folyamatos könyvállomány gyarapítás. A könyvek szabályszerű bevezetése a könyvtári rendszerbe.

A segédkönyvtárosi végzettséggel is rendelkező Csanádi Ádám folyamatosan együttműködik Németné Papp Nóra szakkönyvtárossal. Tájékozódik az I. negyedévben a helyi könyvtári rendszerről, és szükség esetén helyettesítési feladatokat is ellát. Folyamatosan népszerűsíti az új könyveket a honlapon, a Facebook-on, a Sülysápi Hírforrásban. Fényképek, filmek, írások. Iskolások, óvodások számára könyvtár népszerűsítő programok, akciók szervezése.

3.
Kapás Gyűjtemény 

Csanádi Ádám áttekinti a Kapás Gyűjteményben lévő tárgyak állapotát. Tervet készít a legszükségesebb tárgymegóvási feladatokról. Az épület állapotát folyamatosan ellenőrzi, szükség szerint a TÁVÜSZ felé jelzi a problémákat. Kapás Gyűjtemény t és a Kapás Udvart előkészíti az aktuális programok számára. A Kapás Gyűjteménybe érkező iskolákkal, óvodával tartja a kapcsolatot, egyeztet, programötleteket készít.

4.
Negyedévente elkészítjük a KSH Elektra statisztikákat, az I. negyedéven a WAMKK és Kapás Gyűjtemény éves KSH statisztikákat

5.
Minden hónap végén elkészítjük a havi pénzügyi elszámolásunkat

6.
Folyamatosan ellenőrizzük, javítjuk a hang- és fénytechnikai berendezéseinek, amelyeket szükség esetén új beszerzésekkel pótolunk, fejlesztünk

7.
Programjaink népszerűsítésére filmeket, plakátokat, beharangozó írásokkal – tapiokultura.hu, sulysap.hu, WAMKK és Sülysáp Város Facebook felülete – készítünk. 

Sülysáp, 2017. február 13.

Tarnavölgyi László


Intézményvezető-népművelő

